section_heading: Robna kuća u Mostaru
paragraph_text: Nastavak širenja maloprodajne mreže Razvitka bio je izgradnja robne kuće u Mostaru na desnoj obali Neretve koja je započeta 1968. prema projektu Ante Paljage, projektanta tadašnjeg GP Vranica iz Sarajeva koje ju je i izgradilo. Svečano otvorenje bilo je 1. ožujka 1970. Fasada robne kuće bila je obložena betonskim pločama na kojima su bili motivi sa stećaka, spomenika karakterističnih posebno za Hercegovinu. Specifično je da niti jedna ploča nije bila ista. U robnoj kući ukupne površine 5100 m<sup>2</sup> (od čega prodajnog prostora 3100 m<sup>2</sup>) na 15 odjela prodavalo se 24000 artikala. U početku je zapošljavala 123 radnika, a rekonstrukcijom i povećanjem kapaciteta 1980-ih 380 radnika. Objekt je značajan doprinos arhitekturi Mostara tog vremena, a prema podatcima Privredne komore Jugoslavije, Robna kuća Razvitak u Mostaru bila je među pet najboljih u zemlji.<ref>Virtualna izložba Robna kuća Razvitak Metković: Izgradnja Robne kuće Razvitak Mostar Stranica Državnog arhiva u Dubrovniku, Arhivskog sabirnog centra Metković - Opuzen - Ploče (pristupljeno 11. lipnja 2020.)<ref>Virtualna izložba Robna kuća Razvitak Metković: Otvorenje Robne kuće Razvitak Mostar Stranica Državnog arhiva u Dubrovniku, Arhivskog sabirnog centra Metković - Opuzen - Ploče (pristupljeno 11. lipnja 2020.)<ref>Članak o RK Mostar (časopis Čovjek i prostor Udruženja hrvatskih arhitekata br. 187 od 31. prosinca 1968.) (Društvo arhitekata Zagreba)<ref>Članak o otvorenju Robne kuće Mostar (naslovnica Oslobođenja broj 7813 od 2. ožujka 1970. godine) (Arhiv Federacije Bosne i Hercegovine)<ref>Članak o RK Mostar (časopis Čovjek i prostor Udruženja hrvatskih arhitekata br. 211 od 31. prosinca 1970.) (Društvo arhitekta Zagreb)